Brauðterta með rækjusalati frá veisluþjónustu Jóa Fel , hátíðakleinur frá Kökugerð HP á Selfossi , hvít jólaterta og brún jólaterta frá tertugalleríi Myllunnar , jólasmákökur með súkkulaðibitum frá Kökum og tertum ; 17 sortum , Göteborgs jólapiparkökur , danskar rommkúlur frá Danish Bakery , piperkökuhringur og smáhringir ( kleinuhringir ) frá Bakarí Sandholt og súkkulaðirúlluterta frá Meyers Bageri í Kaupmannahöfn . Kvöldið heppnaðist vel . Mynd frá árlegu jólakaffi ÍRAsem hófst stundvíslega kl. 20:00 . Alltaf hressir . Myndir : TF 3 JB . Elín Sigurðardóttir , TF 2 EQ , setti TF 3 YOTA í loftið frá fjarskiptaherbegi TF 3 IRA í Skeljanesi 19. desember . Elín Sigurðardóttir , TF 2 EQ , er ungmennafulltrúi félagsins og YOTA verkefnisstjóri ásamt Árna Frey Rúnarssyni , TF 8 RN. Þau áforma að virkja kallmerkið á sem flestum HF böndum ( eftir skilyrðum ) út mánuðinn , auk sambanda um OSCAR - 100 gervitunglið . Elín Sigurðardóttir TF 2 EQ við hljóðnemann á TF 3 YOTA í sambandi um Es’hail / Oscar 100 gervitunglið . Ljósmynd : TF 3 JB . Alls náðu átta einstaklingar prófi til amatörleyfis sem haldið var á vegum Póst - og fjarskiptastofnunar , laugardaginn 14. desember í Háskólanum í Reykjavík . Sigurður Kolbeinsson , Reykjavík . Sveinn Aðalsteinsson , Reykjavík . Þorsteinn Björnsson , Kópavogi . Stjórn ÍRA óskar þeim til hamingju og býður þá velkomna í loftið . Fjórða og síðasta sunnudagsopnun á vetrardagskrá félagsins var í boði sunnudaginn 15. desember . Jónas Bjarnason , TF 3 JB , mætti í Skeljanes og fjallaði um helstu niðurstöður radíótíðniráðstefnu Alþjóða fjarskipta-sambandsins ITU , WRC - 19 , sem lauk þann 22. nóvember s.l. Farið var sérstaklega yfir samþykkt ráðstefnunnar um 50 MHz bandið . Hún er stigskipt ( eins og við var búist ) , þ.e. 44 þjóðríki á Svæði 1 munu veita leyfishöfum ríkjandi aðgang á 500 kHz ( á 50 - 54 MHz ) og 26 ríki munu veita ríkjandi aðgang að öllu sviðinu . Öll þjóðríki í Svæði 1 hafa samþykkt að veita radíóamatörum víkjandi aðgang að 50 - 52 MHz . Aðrar þjónustur sem fyrir voru með úthlutun í Svæði 1 og Svæði 3 munu halda fyrri heimildum . Núverandi ríkjandi aðgangur radíóamatöra að 50 - 54 MHz í Svæðum 2 og 3 helst óbreyttur . Nánari útfærsla á 50 MHz tíðnisviðinu fer nú fram hjá hverju aðildarríkja ITU á næstu misserum . Fram kom , að ÍRA hefur þegar sett sig í samband við Póst - og fjarskiptastofnun vegna útfærslu tíðnisviðsins hér á landi . Farið var ennfremur yfir önnur tíðnisvið , m.a. 5 GHz og 47 GHz og undirbúning næstu radíótíðniráðstefnu ( WRC - 23 ) með tilliti til 1240 - 1300 MHz tíðnisviðsins , sem kann að verða í hættu þá . Hann skýrði jafnframt frá þeim rástöfunum sem IARU hefur þegar hafið undirbúning á til að verja tíðnisviðið . Ennfremur var fjallað um WPT heimildir ( e. Wireless Power Transmission ) sem geta haft áhrif á fjarskipti radíóamatöra á HF böndunum ( og á tíðnisviðum þar fyrir neðan ) . Alls mættu 8 félagsmenn og 1 gestur í Skeljanes þennan frostfagra og sólríka sunnudagsmorgun .